Diari Oficial de la Generalitat Valenciana


Sumari del DOGV 7467, del 17-02-2015 (2015/1282)

RESOLUCIÓ de 6 de febrer de 2015, del director general de Joventut i del Institut Valencià de la Joventut.Generalitat Jove, per la qual es fa pública la convocatòria de la Campanya de Temps Lliure Juvenil en la modalitat d'Oferta Concertada i d'Oferta Lliure per a l'any 2015.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7467

Data del DOGV
:   17-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1282


Data del document
:   06-02-2015

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de febrer de 2015, del director general de Joventut i del Institut Valencià de la Joventut.Generalitat Jove, per la qual es fa pública la convocatòria de la Campanya de Temps Lliure Juvenil en la modalitat d'Oferta Concertada i d'Oferta Lliure per a l'any 2015. [2015/1282]  
L'article 49.1.25 de l'Estatut d'Autonomia de la Comunitat Valenciana atribueix a la Generalitat competència exclusiva en matèria de Joventut.  
La Llei 18/2010, de 30 de desembre, de la Generalitat, de Joventut de la Comunitat Valenciana, té com a objectiu garantir a la joventut les oportunitats per al seu desenvolupament, per mitjà de l'execució eficaç de les polítiques integrals de joventut a la Comunitat Valenciana. Entre les funcions atribuïdes a l'Institut Valencià de la Joventut.Generalitat Jove, l'article 6 de la dita Llei, que esmenta les de planificar, gestionar, crear i mantindre els albergs, les residències, els campaments i les instal·lacions juvenils en general, i també la de potenciar l'exercici d'activitats de temps lliure.  
Per mitjà de l'Orde de 31 de juliol de 1987, de la Conselleria de Cultura, Educació i Ciència (DOCV 649, 18.08.1987), es regulen les normes que regixen el funcionament de les residències, els albergs i els campaments juvenils de la Generalitat Valenciana. La dita Orde va ser modificada per l'Orde de 12 de febrer de 1997, de la Conselleria de Cultura, Educació i Ciència (DOCV 2952, 14.03.1997) i per l'Orde de 25 de juliol de 1991, de la Conselleria de Cultura, Educació i Ciència (DOCV 1624, 18.09.1991).  
Entre les finalitats dels albergs i dels campaments juvenils, figura proporcionar les seues instal·lacions a entitats prestadores de serveis a la joventut per al compliment dels seus fins i objectius específics, com també oferir els serveis d'acampada als grups juvenils i les entitats que ho sol·liciten, i facilitar als jóvens la pràctica d'activitats de caràcter cultural i recreatiu en estes instal·lacions.  
En virtut de tot això i de conformitat amb les funcions que em confereix l'article 10 de la Llei 18/2010, resolc:  
Fer pública la convocatòria de la Campanya de Temps Lliure Juvenil en la modalitat d'Oferta Concertada i en la modalitat d'Oferta Lliure per a l'any 2015, d'acord amb les bases de l'annex I i dels models que s'inclouen com a annexos II, III IV, V, VI, VII i VIII d'esta resolució.  
  
Contra la present resolució, que posa fi a la via administrativa, podrà interposar-se potestativament recurs de reposició davant del director general de l'Institut Valencià de la Joventut.Generalitat Jove, en el termini d'un mes comptador a partir de l'endemà de la seua publicació en el Diari Oficial de la Comunitat Valenciana (DOCV), d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), o bé, directament, recurs contenciós administratiu davant del jutjat contenciós-administratiu competent, en el termini de dos mesos comptadors a partir de l'endemà de la seua publicació en el DOCV, d'acord amb el que preveuen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen interposar-hi qualsevol altre recurs que consideren oportú.  
  
València, 6 de febrer de 2015.- El director general de Joventut i de l'IVAJ.GVA JOVE: Marcos Sanchis Fernández.  
  
  
  
ANNEX I  
Bases de la convocatòria de la Campanya de Temps Lliure Juvenil en les modalitats d'Oferta Concertada i d'Oferta Lliure per a l'any 2015  
  
1. Places oferides  
1.1. L'Institut Valencià de la Joventut.Generalitat Jove (d'ara endavant, IVAJ.GVA JOVE) ofereix places en modalitat d'Oferta Concertada i modalitat d'Oferta Lliure, en les dates i amb el nombre de places que es detalla en l'annex II.  
1.2. Modalitat d'Oferta Concertada: és l'ús de les instal·lacions juvenils per a la realització d'un programa d'activitats, en períodes entre 7 i 16 nits, d'acord amb les places oferides en l'annex II de la present resolució i les tarifes corresponents.  
1.3. Modalitat d'Oferta Lliure: és l'ús de les instal·lacions juvenils, per al desenvolupament d'un programa d'activitats, en períodes a partir d'1 nit, d'acord amb les places oferides en l'annex II de la present resolució i les tarifes corresponents.  
1.4. El nombre de les places sol·licitades en qualsevol de les modalitats no podrà ser inferior a 15.  
  
2. Serveis  
A les instal·lacions de tipus campament els serveis inclosos són els següents:  
a) Allotjament en tendes o cabanes (tendes, matalassos i material divers d'acampada)  
b) Parament de menjador col·lectiu  
c) Servei d'alimentació en pensió completa  
d) Servei de socorrisme als campaments que disposen de piscina  
  
e) Assegurança de responsabilitat civil i d'accidents  
A les instal·lacions de tipus alberg els serveis inclosos són els següents:  
a) Allotjament en habitacions compartides (amb llençols)  
b) Parament de menjador col·lectiu  
c) Servei d'alimentació en pensió completa  
d) Servei de socorrisme als albergs que disposen de piscina  
e) Assegurança de responsabilitat civil i d'accidents  
  
3. Durada dels torns  
3.1. Modalitat d'Oferta Concertada  
Els torns, a les instal·lacions, tindran una durada entre 7 i 16 nits. Podran, així mateix, sol·licitar-se dos períodes, sempre que no superen els 16 dies i que no hi haja cap dia sense servei d'allotjament.  
  
3.2. Modalitat d'Oferta Lliure  
Els torns, a les instal·lacions, tindran una durada entre 1 i 15 nits.  
  
3.3. En tot cas, els torns començaran el matí del primer dia indicat i acabaran el matí de l'últim. El primer servei d'alimentació serà el dinar del dia d'incorporació i l'últim, el desdejuni del dia d'eixida.  
  
  
4. Beneficiaris  
Podran sol·licitar l'ús de les instal·lacions objecte de la present convocatòria les associacions juvenils, els centres escolars i la resta d'entitats públiques o privades, i també els grups de jóvens que organitzen activitats de temps lliure juvenil sense afany de lucre i, en tot cas, a l'efecte de la realització d'un programa d'activitats per a un mínim de 15 persones. Cap participant no podrà romandre més de 16 dies seguits a la mateixa instal·lació.  
  
5. Obligacions dels beneficiaris  
a) Els beneficiaris estan sotmesos al compliment de les obligacions següents:  
5.1. Complir els requisits que exigeix la normativa vigent en matèria de campaments i albergs, i també, si escau, les normes de règim intern de les instal·lacions.  
5.2. Constituir els equips d'animació amb el temps suficient perquè puguen elaborar el programa d'activitats que duran a terme durant l'estada a la instal·lació.  
Cada grup disposarà d'una persona responsable adequada a les necessitats i a les característiques del grup. La persona responsable romandrà a la instal·lació durant tots els dies de durada de l'activitat del grup, serà major d'edat.  
En el cas d'activitats amb un nombre superior a 50 participants, la persona que exercisca les funcions de director o directora haurà d'estar en possessió del Certificat d'animador o animadora juvenil o d'alguna de les titulacions, certificats o diplomes equivalents següents:  
  
a) El Diploma d'animador o animadora juvenil o els diplomes emesos pels organismes responsables en matèria de joventut de les comunitats autònomes que, siga quina siga la seua denominació, capaciten per a la realització de les funcions de direcció i coordinació d'activitats de temps lliure educatiu infantil i juvenil.  
b) Les titulacions de formació professional que incloguen íntegrament la qualificació professional de direcció i coordinació d'activitats de temps lliure educatiu infantil i juvenil, del Catàleg Nacional de Qualificacions Professionals.  
c) El Certificat de professionalitat de direcció i coordinació d'activitats de temps lliure educatiu infantil i juvenil, que arreplega la qualificació de direcció i coordinació d'activitats de temps lliure educatiu infantil i juvenil del Catàleg Nacional de Qualificacions Professionals, expedit pels organismes competents.  
Posat cas que, per alguna causa greu justificada, haja d'abandonar la instal·lació i per tal que l'activitat puga tindre continuïtat, nomenarà la persona que assumirà esta responsabilitat.  
Per cada 12 participants o fracció, haurà d'haver-hi, com a mínim, una persona en possessió del Certificat de Monitor/a de Temps Lliure Infantil i Juvenil o d'algunes de les titulacions, certificats o diplomes equivalents següents:  
a) Els Diplomes emesos pels organismes responsables en matèria de joventut de les comunitats autònomes que capaciten per a la realització de les funciones monitor/a d'activitats de temps lliure educatiu infantil i juvenil.  
b) Les titulacions de formació professional que incloguen íntegrament la qualificació professional de dinamització d'activitats de temps lliure educatiu infantil i juvenil del Catàleg Nacional de Qualificacions Professionals.  
c) El Certificat de professionalitat de dinamització d'activitats de temps lliure educatiu infantil i juvenil, que arreplega la qualificació de dinamització d'activitats de temps lliure educatiu infantil i juvenil del Catàleg Nacional de Qualificacions Professionals, expedit pels organismes competents.  
5.3. En el cas dels grups en què participen, almenys, el 20 % de jóvens amb discapacitat psíquica i/o física, l'equip haurà de disposar d'un nombre suficient d'especialistes adequats i que estiguen en possessió de la titulació exigida per la normativa vigent per a la discapacitat dels participants. En este cas, no serà de compliment obligatori el que disposa la base 5.2, respecte a les titulacions.  
5.4. La relació de l'equip d'animació s'haurà de trametre a l'IVAJ.GVA JOVE, en el model de l'annex IV, almenys un mes abans del començament de l'activitat, tot detallant-ne el nom, els cognoms i el tipus de certificat d'animador/a o de monitor/a que siga procedent. El model es pot trobar en el web de l'IVAJ.GVA JOVE (www.gvajove.es).  
5.5. La relació dels participants es trametrà a l'IVAJ.GVA JOVE, en el model de l'annex V, almenys 15 dies naturals abans del començament de l'activitat, tot detallant-ne el nom, els cognoms i l'edat. El model es pot trobar en el web de l'IVAJ.GVA JOVE (www.gvajove.es).  
5.6. En qualsevol moment, l'IVAJ.GVA JOVE podrà requerir l'acreditació de les dades manifestades o de la informació que es deduïsca de la documentació presentada.  
5.7. La proporció de monitors respecte del nombre total de participants serà, com a mínim, d'un/a monitor/a per cada dotze participants i, com a màxim, d'un/a monitor/a per cada sis participants.  
5.8. La proporció de personal responsable per als grups de persones amb discapacitats serà la següent:  
- Per cada un o dos participants amb tipologia classificable com a discapacitat «profunda», «severa» o amb «paràlisi cerebral», una persona responsable amb preparació adequada i titulació suficient.  
- Pel que fa als participants amb tipologia classificable com a discapacitat «lleugera», «moderada» o «lleugera mitjana», s'exigirà la ràtio d'una persona responsable amb preparació adequada i titulació suficient per cada 3 o 4 participants.  
- Per a la resta de persones amb discapacitat, el nombre i la qualificació de les persones responsables necessaries estarà en funció del tipus de discapacitat i de l'entorn, per tal de permetre la realització de les activitats previstes.  
5.9. La variació en la proporció de monitors indicada haurà de tindre l'autorització expressa de l'IVAJ.GVA JOVE. La participació de monitors en pràctiques s'haurà de comunicar a l'IVAJ.GVA JOVE i no es considerarà per al càlcul de la ràtio exigida de monitors.  
5.10. Per tal d'aconseguir uns objectius d'integració, i també per tal de permetre que diferents grups convisquen a la instal·lació i la compartisquen alhora, durant els períodes oferits s'intentarà evitar que el total de grups de persones amb discapacitats ocupe més del 30 % de les places de la instal·lació i, si això passa, no s'adjudicarà una activitat. Per tot això, estos grups hauran de fer constar en la sol·licitud la condició de «grup amb discapacitats».  
5.11. Els participants (exclosos els monitors) tindran edats compreses entre els 7 i els 30 anys al començament de l'activitat. En el cas dels grups amb persones amb discapacitat, el límit d'edat es podrà incrementar fins als 35 anys, però no podran ser més de 30 els participants amb discapacitats per grup en cada activitat, llevat de casos justificats.  
  
5.12. Efectuar el pagament dels serveis contractats d'acord amb el procediment i els terminis que indica la base 11 del present annex.  
5.13. Lliurar, a la gerència de la instal·lació, en el moment d'incorporar-s'hi, la documentació següent: una llista completa de participants, una còpia dels certificats de les titulacions de l'equip d'animació i una còpia del programa que es durà a terme a la instal·lació. Hauran d'aportar, a més a més, una còpia de l'imprés de reserva i dels justificants dels pagaments efectuats. Cada grup haurà de portar-hi la fitxa mèdica de cada un dels participants, emplenada i firmada.  
5.14. Abonar els danys i els desperfectes que produïsquen a la instal·lació, d'acord amb la legislació vigent.  
5.15. Estendre acta, juntament amb la gerència de la instal·lació, dels serveis prestats, i fer-hi constar el nombre d'assistents i el detall dels serveis extres que s'hi hagueren prestat.  
5.16. Fer constar, en tot el material imprés que es faça amb motiu de l'activitat, la col·laboració de l'Institut Valencià de la Joventut.Generalitat Jove.  
5.17. L'IVAJ.GVA JOVE podrà, en qualsevol moment, exigir la documentació econòmica relativa a l'activitat, i també la que acredite les titulacions de l'equip d'animació i el programa que es durà a terme a la instal·lació.  
5.18. Quan en l'activitat participe un centre escolar i hi assistisca amb el seu professorat, no seran d'obligat compliment les bases 5.3 i 5.4, pel que fa a la titulació exigida per a qui dirigisca el grup i els monitors.  
a) L'incompliment de les obligacions anteriors, abans o durant l'activitat, podrà donar lloc a la no-realització i, fins i tot, a la suspensió de l'activitat en cas d'estar ja en marxa.  
b) L'IVAJ.GVA JOVE no es fa responsable dels actes ni de les omissions dels usuaris a la instal·lació.  
  
6. Sol·licituds  
6.1. Les sol·licituds es formalitzaran en un imprés normalitzat (annex III), que es facilitarà a les seus de l'IVAJ.GVA JOVE de València, a les unitats territorials de l'IVAJ.GVA JOVE d'Alacant i de Castelló de la Plana, i a les oficines PROP, i que també es podrà trobar en el web de l'IVAJ.GVA JOVE (www.gvajove.es).  
6.2. Les sol·licituds podran presentar-se al Registre General de l'IVAJ.GVA JOVE de València, als registres de les unitats territorials de l'IVAJ.GVA JOVE d'Alacant i de Castelló de la Plana, o en qualsevol dels llocs que estableix l'article 38.4 de la LRJAP i PAC.  
  
En cas d'enviament per correu certificat, la presentació en l'oficina de correus d'acord amb el que disposa l'article 31 del Reial Decret 1829/1999, de 3 de desembre, pel qual s'aprova el reglament mitjançant el qual es regula la prestació de serveis postals, es farà:  
- En sobre obert, per tal que l'exemplar destinat a l'IVAJ.GVA JOVE siga datat i segellat en la part superior, abans de ser certificat, i s'hi faça constar, clarament, el nom de l'oficina i la data, el lloc, l'hora i els minuts de l'admissió.  
- Posat cas que la sol·licitud no estiga datada i segellada per l'oficina de correus corresponent, es considerarà data vàlida de presentació aquella en què tinga entrada al Registre de l'Institut Valencià de la Joventut.Generalitat Jove.  
6.3. En el nombre de places sol·licitades s'inclouran les corresponents als membres de l'equip d'animació.  
6.4. Fins al 12 de març de 2015, una mateixa entitat només podrà presentar una sol·licitud. Amb les sol·licituds que excedisquen el dit nombre, es procedirà de la mateixa manera que amb les sol·licituds presentades a partir del 13 de març, d'acord amb la base 9.3 de la present resolució.  
6.5. Una mateixa entitat podrà dur a terme un màxim de dues activitats mitjançant esta convocatòria, per a la qual cosa haurà de presentar un imprés per a cada activitat.  
  
7. Termini de presentació de sol·licituds  
7.1. Es podran presentar sol·licituds a partir de l'endemà de la publicació de la present resolució en el Diari Oficial de la Comunitat Valenciana.  
7.2. S'admetran sol·licituds fins a un mes abans del començament d'una activitat.  
  
8. Esmenes  
En els impresos de sol·licitud s'hauran d'emplenar tots els apartats. Quan les sol·licituds presentades no estiguen degudament i totalment emplenades, es requerirà les persones interessades perquè, en el termini de 10 dies comptadors a partir del moment de la notificació, esmenen o completen la documentació corresponent. En cas contrari, es considerarà que han desistit de la seua sol·licitud, després de la resolució prèvia que es dictarà en els termes que preveu l'article 42 de la LRJAP i PAC.  
  
9. Adjudicació i reserva de places  
9.1. L'IVAJ.GVA JOVE podrà, en qualsevol moment, demanar a la persona sol·licitant l'aportació addicional de tots els documents o dades aclaridores que es consideren necessaris per a l'examen de la sol·licitud presentada.  
9.2. Sol·licituds presentades fins al 12 de març de 2015.  
a) A l'efecte d'adjudicació de torns i places, en la present convocatòria tindran prioritat les sol·licituds de beneficiaris domiciliats al territori de la Comunitat Valenciana i les sol·licituds de la modalitat d'Oferta Concertada.  
b) Les sol·licituds presentades fins al 12 de març, inclusivament, s'ordenaran en tres llistes:  
- Oferta Concertada: una llista amb les sol·licituds de beneficiaris domiciliats a la Comunitat Valenciana, i una altra, amb la resta de sol·licituds d'esta modalitat.  
- Oferta Lliure: una llista amb totes les sol·licituds d'esta modalitat.  
En cada llista, les sol·licituds es numeraran independentment i també correlativament, d'acord amb l'entrada als llocs que estableix la base 6.2. En el cas de presentació simultània (en llocs diferents) de dues sol·licituds, el número s'adjudicarà per ordre alfabètic ascendent.  
  
c) Una vegada transcorregut el dit termini, es farà pública la llista de les sol·licituds rebudes, amb un número d'orde assignat, en les seus de l'IVAJ.GVA JOVE de València, en les unitats territorials de l'IVAJ.GVA JOVE d'Alacant i de Castelló de la Plana, i també en el web de l'IVAJ.GVA JOVE (www.gvajove.es), i s'obrirà un període de 10 dies hàbils per a presentar qualsevol al·legació. Les al·legacions s'entendran resoltes amb la publicació de la llista definitiva.  
d) La sol·licitud per la qual s'iniciarà l'adjudicació de torns i places en cada llista es determinarà per mitjà d'un sorteig públic que se celebrarà el 8 d'abril Tenint en compte la prioritat de les sol·licituds dels beneficiaris d'Oferta Concertada domiciliats en la Comunitat Valenciana, en primer lloc s'adjudicaran eixos torns i places, després els de la resta de sol·licituds de l'Oferta Concertada i posteriorment, els de les sol·licituds d'Oferta Lliure.  
e) La adjudicació es farà per resolució del director general de l'VAJ.GVA JOVE.  
9.3. Sol·licituds presentades a partir del 13 de març de 2015.  
a) Les sol·licituds presentades a partir del 13 de març de 2015 es numeraran correlativament, per ordre d'entrada als llocs que estableix la base 6.2, i per resolució del director general de l'IVAJ.GVA JOVE, i se'ls adjudicaran els torns i les places sobrants. En esta fase, les places sobrants estaran conformades per totes les sobrants, tant de l'Oferta Concertada, com de l'Oferta Lliure, i tindran prioritat, a l'efecte d'adjudicació, les sol·licituds de l'Oferta Concertada.  
En el cas de presentació simultània (en llocs diferents) de dues sol·licituds, el número s'adjudicarà per ordre alfabètic ascendent. En esta fase d'adjudicació ja no hi haurà preferència per a les sol·licituds de grups de la Comunitat Valenciana.  
b) Els que no resulten adjudicataris podran fer noves sol·licituds de les places sobrants, l'oferta de les quals es podrà consultar en el web de l'IVAJ.GVA JOVE (www.gvajove.es).  
c) S'admetran sol·licituds fins a un mes abans de l'inici de l'activitat.  
  
10. Publicació i formalització de les adjudicacions  
10.1. Sol·licituds presentades fins al 12 de març de 2015.  
a) La resolució del director general de l'IVAJ.GVA JOVE, amb l'adjudicació de places de les sol·licituds presentades fins al 12 de març de 2015, es publicarà en el DOCV, als efectes que preveuen els articles 59 i 60 de la LRJAP i PAC. També es publicarà en el web de l'IVAJ.GVA JOVE (www.gvajove.es).  
b) Les entitats que resulten adjudicatàries rebran un document amb la liquidació dels pagaments que hauran de fer i els terminis establits a l'efecte, en què figurarà un número de reserva al qual s'haurà de fer referència en qualsevol comunicació amb l'IVAJ.GVA JOVE que tinga relació amb la present convocatòria.  
c) Les entitats adjudicatàries hauran de formalitzar la reserva fins al 8 de maig de 2015.  
d) Per tal de considerar que l'adjudicació de les places ha sigut formalitzada, l'entitat haurà d'efectuar un pagament de 10,00 - per plaça.  
10.2. Sol·licituds presentades a partir del 13 de març de 2015.  
a) La resolució del director general de l'IVAJ.GVA JOVE, amb l'adjudicació de places de les sol·licituds presentades a partir del 13 de març de 2015, es publicarà als taulers d'anuncis de les seus de l'IVAJ.GVA JOVE, a Alacant (Rambla de Méndez Núñez, 41, 03529 Alacant), a Castelló (c/ dels Orfebres Santalínea, 2, 12843 Castelló de la Plana) i a València (c/ de l'Hospital, 11, 46776 València), als efectes que preveuen els articles 59 i 60 de la LRJAP i PAC. També es publicarà en el web de l'IVAJ.GVA JOVE (?www.gvajove.es?).  
b) Les entitats que resulten adjudicatàries rebran un document amb la liquidació dels pagaments que hauran de fer i els terminis establits a l'efecte, en què figurarà un número de reserva al qual s'haurà de fer referència en qualsevol comunicació amb l'IVAJ.GVA JOVE que tinga relació amb la present convocatòria.  
c) Les entitats adjudicatàries hauran de formalitzar la reserva en un termini de 15 dies naturals comptadors a partir de l'endemà de la publicació de l'adjudicació.  
d) Per tal de considerar que l'adjudicació de les places ha sigut formalitzada, l'entitat haurà d'efectuar un pagament de 10,00 - per plaça.  
  
11. Procediment de pagament  
11.1. Per formalitzar les adjudicacions, les entitats hauran de fer un primer pagament en concepte de reserva de 10,00 - per plaça, i trametre a l'IVAJ.GVA JOVE (c/ de l'Hospital, 11, 46047 València) una còpia del justificant bancari i també un exemplar signat del document a què es refereix la base 10.  
11.2. El pagament de la resta de l'import es farà en dos terminis: el primer correspondrà al 30 % de l'import total de les places adjudicades ?del qual es restarà la bestreta abonada en concepte de reserva- i el segon, al 70 % restant. Els justificants corresponents al primer dels pagaments hauran d'estar en poder de l'IVAJ.GVA JOVE fins a un mes abans de la data de començament de l'activitat, i els corresponents al segon, 15 dies naturals abans de la dita data.  
11.3. En les reserves que es formalitzen amb menys d'un mes d'antelació sobre la data de començament de l'activitat, s'enviarà a l'IVAJ.GVA JOVE, juntament amb l'imprés de reserva, el justificant del pagament del 30 % de l'import total de les places adjudicades.  
11.4. Tots els justificants de pagament hauran d'indicar el número de reserva, el nom de l'organisme o entitat, el nom de la instal·lació, el nombre de places reservades i els dies de començament i d'acabament de l'activitat.  
11.5. Acabada l'estada a la instal·lació concedida, els beneficiaris hauran d'abonar les diferències, si n'hi havia, d'acord amb l'acta de prestació de serveis i de liquidació, i també els danys i els desperfectes que s'hi hagueren pogut ocasionar. L'entitat estarà obligada a liquidar la diferència en eixe acte o en el termini màxim de 30 dies.  
  
Transcorregut el termini de sis mesos sense que se n'haguera efectuat el pagament, s'exigiran els deutes pendents mitjançant el procediment administratiu de constrenyiment.  
  
12. Obligacions de les entitats o grups adjudicataris. Aportació de documentació  
12.1. D'acord amb les bases 10 i 11, les entitats adjudicatàries hauran de presentar la documentació següent:  
a) Fins al 8 de maig, en el cas de les sol·licituds presentades fins al 12 de març de 2015, i dins dels 15 dies naturals comptadors a partir de l'endemà de la publicació de l'adjudicació de les places, en el cas de les sol·licituds presentades a partir del 13 de març de 2015:  
  
- Resguard de l'ingrés de 10,00 - per plaça.  
- Imprés de la reserva, amb la liquidació dels pagaments a efectuar i els terminis establits, signat pel representant o representants de l'entitat o grup, que se'ls trametrà des de les oficines de l'IVAJ.GVA JOVE.  
  
- Acreditació de la persona que subscriu la sol·licitud com a representant de l'entitat o grup sol·licitant.  
b) Fins a un mes abans del començament de l'activitat:  
- Relació dels integrants de l'equip d'animació (model degudament emplenat i signat: annex IV).  
- Resguard del 30 % de l'import total de les places adjudicades, del qual es restarà la bestreta abonada en concepte de reserva.  
c) Fins a quinze dies naturals abans del començament de l'activitat:  
- Relació dels participants (model degudament emplenat i signat: annex V).  
- Resguard del 70 % de l'import total de les places adjudicades.  
12.2 L'efectivitat de la resolució d'adjudicació de places quedarà condicionada al compliment d'allò que s'ha expressat en l'apartat anterior. Si en els terminis indicats no es rebera en l'IVAJ.GVA JOVE la documentació requerida en l'apartat 12.1, es dictarà l'oportuna resolució, en la que es declare l'incompliment de les dites obligacions per part de les entitats o grups adjudicataris, i no originarà cap dret a la devolució de les quanties ja abonades. Les dites places es podran adjudicar a un altre grup o entitat, de conformitat amb la base 9.2.  
  
13. Tarifes  
13.1. La quota, per persona i torn, en el cas d'Oferta Concertada, i per persona i dia, en el cas d'Oferta Lliure, és la que s'indica en l'annex VIII.  
13.2. Els serveis extres prestats durant l'activitat es facturaran per separat i s'hauran d'abonar a la instal·lació corresponent.  
S'entén per serveis extres els prestats a persones no incloses en les places adjudicades o bé els serveis de dinar i sopar no inclosos en els dies de durada del torn, d'acord amb el que disposa la base 3 del present annex.  
  
14. Renúncia i terminis  
14.1. Renúncia  
a) La renúncia de places no implicarà la devolució de la quota abonada, tret dels casos que preveu la base 15.2.  
b) La renúncia total o parcial de places es farà sempre per escrit, utilitzant el model de renúncia de places (annex VII), i s'enviarà a l'IVAJ.GVA JOVE o es presentarà als llocs que estableix la base 6.2 d'esta resolució.  
c) En la renúncia s'haurà d'indicar clarament el número de reserva, el nom de l'entitat, el nom i el càrrec de qui la representa i un domicili a l'efecte de notificacions, el nom de la instal·lació i el període reservat, i també el nombre de places a què es renuncia.  
14.2. Terminis  
a) Si la renúncia es presenta abans d'acabar el termini de formalització de la reserva, no s'aplicarà cap penalització.  
b) Si la renúncia es presenta una vegada acabat el termini de formalització de la reserva, però fins a un mes natural abans del començament de l'activitat, tindrà una penalització de 10,00 - per plaça.  
c) Si la renúncia es presenta en un termini comprés entre un mes i 15 dies naturals abans del començament de l'activitat, es penalitzarà amb el 30 % de l'import de la plaça.  
d) Si la renúncia es presenta amb menys de 15 dies naturals abans del començament de l'activitat, es penalitzarà amb el 100 % de l'import de la plaça.  
  
15. Sol·licitud de devolució de pagaments  
15.1. La sol·licitud de devolució de pagaments es farà sempre per escrit, utilitzant el model de sol·licitud de devolució de quota (annex VI), i s'enviarà a l'IVAJ.GVA JOVE o es presentarà als llocs que estableix la base 6.2 d'esta resolució. En la sol·licitud de devolució dels pagaments s'haurà d'indicar clarament el número de reserva, el nom de l'entitat, el nom i el càrrec de qui la representa i un domicili a l'efecte de notificacions, el nom de la instal·lació i el període reservat, i també el nombre de places a què es renuncia i per a les quals es sol·licita la devolució, i els motius al·legats. A la sol·licitud s'incorporaran, a més a més, els justificants que acrediten els motius al·legats, les dades bancàries i els justificants de pagament.  
15.2. L'IVAJ.GVA JOVE procedirà a la devolució de l'import que corresponga quan, per causa sobrevinguda posterior a la formalització de l'adjudicació i no imputable a la persona interessada, no es faça l'activitat o no s'utilitze el servei, i siga acreditat mitjançant document fefaent. A tal efecte, es consideraran o s'assimilaran a causa no imputable a la persona interessada els supòsits següents:  
a) Malaltia que li impedisca l'assistència a l'activitat, degudament justificada mitjançant un certificat mèdic oficial, emplenat i signat, o un informe hospitalari.  
b) Malaltia o mort d'un familiar de fins al segon grau de consanguinitat o afinitat, degudament justificada mitjançant un certificat mèdic oficial degudament emplenat i signat.  
c) Haver trobat un treball, degudament justificat mitjançant una fotocòpia confrontada del contracte de treball o un document equivalent.  
d) Suspensió de l'activitat per part de l'IVAJ.GVA JOVE.  
e) Altres causes de força major, degudament justificades; a l'efecte de la present convocatòria i pel que fa a possibles devolucions, no s'assimilarà a causa de força major el fet que no s'acomplisquen les previsions d'ocupació fetes per les entitats sol·licitants.  
15.3. En qualsevol cas, les causes que apareixen en els supòsits a, b, c i e s'hauran de referir únicament i exclusivament als participants que s'han relacionat en els annexos IV i V. Posat cas que les llistes no s'hagueren lliurat a l'IVAJ.GVA JOVE, no es podran tindre en compte els motius exposats per a la sol·licitud de devolució de la quota.  
  
16. Possibilitat de variació del programa de l'oferta  
L'IVAJ.GVA JOVE es reserva el dret de modificar els programes de l'Oferta Concertada i de l'Oferta Lliure, i també de suspendre'n alguna activitat quan, per causa justificada, no en siga possible el normal desplegament.  
En cas de modificació o de suspensió d'alguna de les activitats previstes quan ja s'haguera produït l'adjudicació de places, s'oferirà, als sol·licitants afectats, la possibilitat d'accedir a una altra instal·lació de característiques semblants o la devolució de les quantitats ingressades a compte. La dita modificació es comunicarà per mitjà d'un anunci publicat en els taulers de les seus de l'IVAJ.GVA JOVE, a Alacant (Rambla Méndez Núñez, 41, 03950 Alacant), a Castelló (c/ Orfebres Santalínea, 2, 12061 Castelló de la Plana) i a València (c/ Hospital, 11, 46684 València). També es publicarà en el web de l'IVAJ.GVA JOVE (www.gvajove.es).  
  
17. Acceptació de les bases  
La participació en la present convocatòria implica l'acceptació de les bases que la regulen.  
  
ANNEX II  
Torns i places en Oferta Concertada i Oferta Lliure  
  
CAMPAMENTS  
  
CODI INSTAL·LACIONS DADES PLACES  
 DENOMINACIÓ TIP   
01 Campament Navalón  
(Navalón) campament  
(tendes) 1-8/JULIOL 250  
 8-15/JULIOL 250  
 16-23/JULIOL 250  
 23-30/JULIOL 250  
 1-8/AGOST 200  
 8-15/AGOST 200  
02 Campament Jaume I  
(Alcossebre) campament  
(tendes) 1-8/JULIOL 200  
 8-15/JULIOL 200  
 16-23/JULIOL 150  
 23-31/JULIOL 200  
 1-8/AGOST 150  
 8-15/AGOST 150  
02-c Campament Jaume I  
(Alcossebre) campament  
(cabanyes) 1-8/JULIOL 125  
 8-15/JULIOL 125  
 16-23/JULIOL 125  
 23-31/JULIOL 125  
 1-8/AGOST 125  
 8-15/AGOST 125  
03 Campament Guardamar del Segura  
(Costa Bella) Campament  
(cabanyes) 1-8/JULIOL 200  
 8-15/JULIOL 200  
 16-23/JULIOL 200  
 23-31/JULIOL 200  
 1-8/AGOST 200  
 8-15/AGOST 200  
TOTAL 4.400  
  
  
  
ALBERGS  
  
CODI INSTAL·LACIONS DADES PLACES  
 DENOMINACIÓ TIP   
04 Alberg Torre de Alborache (Alborache) alberg 01-11/AGOST 55  
 11-21/AGOST 55  
 21-31/AGOST 25  
05 Alberg   
Argentina   
(Benicàssim) alberg 11-21/AGOST 25  
 21-23/AGOST 25  
06 Alberg-residència Sant Crist del Mar (Benicarló) alberg 01-08/JULIOL 25  
 8-16/JULIOL 25  
 01-11/AGOST 25  
 11-21/AGOST 25  
 21-31/AGOST 25  
07 Alberg   
La Marina  
(Moraira-Teulada) alberg 11-21/AGOST 25  
 21-31/AGOST 25  
08 Alberg Mar i Vent (Piles) alberg 08-18/JULIOL 25  
 01-08/AGOST 25  
 09-16/AGOST 25  
 16-23/AGOST 25  
 23-30/AGOST 25  
TOTAL 485  
  
  
  
  
  
ANNEX VIII  
Tarifes Oferta Concertada i Oferta Lliure  
  
TARIFES OFERTA CONCERTADA  
  
Als albergs juvenils  
  
PERÍODE DE DURADA QUOTES  
 JULIOL AGOST  
Persona i torn 7 nits 105,00 - 98,00 -  
Persona i torn de 10 nits 150,00 - 140,00 -  
Persona i torn de 14 nits 210,00 - 196,00 -  
Persona i dia (serveis extra) 15,00 - 14,00 -  
Dinar o sopar (serveis extra) 6,00 - 6,00 -  
  
  
  
Als campaments juvenils en tendes de campanya  
  
PERÍODE DE DURADA QUOTES  
 JULIOL AGOST  
Persona i torn 7 nits 84,00 - 77,00 -  
Persona i torn de 10 nits 96,00 - 88,00 -  
Persona i torn de 14 nits 168,00 - 154,00 -  
Persona i torn de 15 nits 180,00 - 165,00 -  
Persona i dia (serveis extra) 12,00 - 11,00 -  
Dinar o sopar (serveis extra) 6,00 - 6,00 -  
  
  
  
Als campaments juvenils en cabanyes  
  
PERÍODE DE DURADA QUOTES  
 JULIOL AGOST  
Persona i torn 7 nits 94,50 - 87,50 -  
Persona i torn de 10 nits 108,00 - 100,00 -  
Persona i torn de 14 nits 189,00 - 175,00 -  
Persona i torn de 15 nits 202,50 - 187,50 -  
Persona i dia (serveis extra) 13,50 - 12,50 -  
Dinar o sopar (serveis extra) 6,00 - 6,00 -  
  
  
  
TARIFES OFERTA LLIURE  
  
Campaments juvenils, en tendes de campanya  
  
SERVEI PREU PER PERSONA I DIA  
Pensió completa 14,00 -  
Mitja pensió 10,00 -  
Dinar o sopar 6,00 -  
  
  
  
Campaments juvenils, en cabanyes  
  
SERVEI PREU PER PERSONA I DIA  
Pensió completa 16,00 -  
Mitja pensió 12,00 -  
Dinar o sopar 6,00 -  
  
  
  
Albergs juvenils  
  
SERVEI PREU PER PERSONA I DIA  
 JULIOL AGOST  
Pensió completa 18,00 - 17,00 -  
Mitja pensió 14,00 - 13,00 -  
Dinar o sopar 6,00 - 6,00 -